Az elhelyezkedésről: A szállás remek helyen van. A busz a kapuban áll meg, amivel kb. 15-20 perc alatt lehet a belvárosba jutni. A busz a késő esti órákon kívül elég sűrűn jár. A repülőtér felől is könnyen megközelíthető, mindössze 2 megállót kell utazni a repülőtérről a városba menő vonattal, ami 10 percenként jár, onnan még egy megálló busszal vagy kb. 5 perc gyalog a szállás. Ahol a vasútról leszállunk, ott van a metróra is átszállási lehetőség és az állomás mellet van egy óriási bevásárló központ is, ahol bármit meg lehet vásárolni. A lakás csendes nyugodt helyen van.
A házigazdáról: Lis fantasztikus házigazda, mindenben segít, bármit meg lehet vele beszélni.
A szálláshelyről: A nagyobbik szobában van egy konyha sarok, ami tökéletes a magunkkal hozott ételek elfogyasztásához, kávé és tea készítéshez, de főzési lehetőség nincs. (Nekünk erre nem is volt igényünk.) A fürdőszoba jól felszerelt, tiszta. (Az egész lakás tiszta.) Azt hiszem hat személy elhelyezésére van lehetőség, kb. 4 embernek még kimondottan kényelmes a helykínálat. Az egyetlen hiba, hogy érkezéskor valami furcsa észlelhető, de ezt kb. egy perc után már nem érzi az ember.